Ŋutinya 101: Wowu Yesu
KPƆ nuvɔ̃ dziŋɔ, si wɔm wole la ɖa! Wole Yesu wum. Wohee ɖe ati ŋu. Wofo gatagbadzɛ ɖe efe asiwo kple afɔwo. Nukatae ame aɖe adi be yeawɔ Yesu alea?
Elabena ame aɖewo lé fu Yesu. Ènya amesiwo wonyea? Wo dometɔ ɖekae nye mawudɔla vɔ̃ɖi, Satana Abosam. Eyae te ŋu ble Adam kple Xawa be wogbe toɖoɖo Yehowa. Eye Satana kee na Yesu fe futɔwo wɔ nuvɔ̃ dziŋɔ sia.
Hafi woaklã Yesu ɖe ati sia ŋu gɔ̃ hã la, efe futɔwo wɔ funyafunyae. Èɖo ŋku alesi wova Getsemane-bɔa me hekplɔe dzoe la dzia? Amekawoe nye futɔawo? Woawoe nye subɔsubɔhakplɔlawo. Na míakpɔ nusi dzɔ emegbe ɖa.
Esi subɔsubɔhakplɔlawo lé Yesu la, efe apostolowo si. Wogblẽ Yesu ɖeka ɖe efe futɔwo gbɔ, elabena wovɔ̃. Gake apostolo Petro kple Yohanes meyi didife o. Wokplɔ wo ɖo be woakpɔ nusi adzɔ ɖe Yesu dzi la.
Nunɔlawo kplɔ Yesu yi ame tsitsi Hana gbɔe, amesi nye nunɔlagã tsã. Ameha la menɔ afima etefe didi o. Emegbe wokplɔ Yesu yi Kayafa, amesi nye nunɔlagã fifia la femee. Subɔsubɔhakplɔla geɖe fo fu ɖe afe sia me.
Kayafa fe afe sia mee wodrɔ̃ ʋɔnui le. Wokplɔ amewo vɛ be woaka aʋatso ɖe Yesu si. Subɔsubɔhakplɔlawo katã gblɔ be: ‘Ele be woawu Yesu.’ Woɖe ta ɖe mo nɛ hetu kɔe.
Esi esiawo katã nɔ edzi yim la, Petro nɔ afe la godo. Vuvɔ nɔ wɔwɔm le zã ma me, eyata ameawo do dzo. Esi wonɔ dzoa fum la, dɔla nyɔnuvi aɖe kpɔ Petro hegblɔ be: ‘Amesia hã nɔ Yesu ŋuti.’
Petro ɖo ŋu be: ‘Ao, nyemenɔ eŋuti o!’
Amewo gblɔ na Petro zi etɔ̃ be enɔ Yesu ŋuti. Gake Petro gblɔ le ɖesiaɖe me be alakpae. Esi Petro gblɔ esia zi etɔ̃lia la, Yesu trɔ hekpɔ eŋku me. Eve Petro ŋutɔ be yeda alakpa siawo, eye wòdo go hefa avi.
Esi ɣe la le dzedzem le Fiɖagbe ŋdi la, nunɔlawo kplɔ Yesu yi wofe Ʋɔnudrɔ̃fegã lae. Wode ŋugble le nusi woawɔ nɛ la ŋu le afisia. Wokplɔe yi Pontio Pilato, amesi nye Yudea-nuto la fe dziɖula la gbɔe.
Nunɔlawo gblɔ na Pilato be: ‘Ŋutsu sia la, ame baɖae, ele be woawui.’ Esi Pilato bia nyawo Yesu vɔ la, egblɔ be: ‘Nyemekpɔ be ewɔ nu gbegblẽ aɖeke o.’ Eye Pilato ɖo Yesu ɖe Herodes Antipa. Herodes nye Galilea-dziɖula, gake ele Yerusalem. Herodes hã kpɔ be Yesu mewɔ nu gbegblẽ aɖeke o, eyata egatrɔe ɖo ɖe Pilato.
Pilato di be yeaɖe asi le Yesu ŋu. Gake Yesu fe futɔwo di be woaɖe asi le gamenɔla bubu boŋ ŋu. Eyae nye adzodala Baraba. Fifia anɔ abe ŋdɔ ɣeɖota ene esime Pilato kplɔ Yesu do goe. Egblɔ na ameawo be: ‘Mikpɔ miafe Fia la ɖa!’ Gake nunɔlagãwo do ɣli be: ‘Mikplɔe yii! Miwui! Miwui!’ Eyata Pilato ɖe asi le Baraba ŋuti, eye wokplɔ Yesu yina wuwu ge.
Wohe Yesu ɖe ati ŋu le Fiɖagbe ŋdɔ me. Le Yesu fe axa eveawo dzi la, wowu hlɔ̃dola aɖewo hã ɖe ati ŋu, gake woawo ya mele nɔnɔmetata la me o. Do ŋgɔ teti hafi Yesu naku la, hlɔ̃dolawo dometɔ ɖeka gblɔ nɛ be: ‘Ne èɖo wò fiaɖufe me la, nàɖo ŋku dzinye.’ Yesu ɖo ŋu be: ‘Medo ŋugbe na wò be, ànɔ Paradiso la me kplim.’
Menye ŋugbedodo nyui aɖee ma oa? Ènya Paradiso, si fe nya gblɔm Yesu lea? Afikae paradiso, si Mawu wɔ le gɔmedzedzea me la nɔ? Anyigba dzie. Eyata ne Yesu le fia ɖum le dzifo la, afɔ amesia va agbe mee be wòase vivi le Paradiso yeye me le anyigba dzi. Ðe esia mado dzidzɔ na mí oa?
Mateo 26:57-75; 27:1-50; Luka 22:54-71; 23:1-49; Yohanes 18:12-40; 19:1-30.
Nyabiabiawo
- Ameka koŋue na wowu Yesu?
- Nukae apostoloawo wɔ esi subɔsubɔhakplɔlawo lé Yesu?
- Nukae dzɔ le nunɔlagã Kayafa feme?
- Nukatae Petro do go hefa avi?
- Esi wokplɔ Yesu yi Pilato gbɔ la, nukae nunɔlagãwo do ɣli be woawɔ?
- Nukae dzɔ ɖe Yesu dzi le Fiɖagbe ŋdɔ me, eye ŋugbe kae wòdo na hlɔ̃dola aɖe si woklã ɖe ati ŋu le exa la?
- Afikae Paradiso si fe nya gblɔm Yesu le la le?
Nyabiabia bubuwo
- Xlẽ Mateo 26:57-75.
Mɔ ka nue Yudatɔwo fe ʋɔnudrɔ̃fe kɔkɔa me tɔwo ɖee fia le be dzi vɔ̃ɖie le yewo si? (Mat. 26:59, 67, 68)
- Xlẽ Mateo 27:1-50.
Nukatae míate ŋu agblɔ be veve si Yuda se ɖe nusi wòwɔ ta la metso efe dzime ŋutɔŋutɔ o? (Mat. 27:3, 4; Mar. 3:29; 14:21; Kor. II, 7:10, 11)
- Xlẽ Luka 22:54-71.
Nukae míate ŋu asrɔ̃ tso Petro fe nugbegbe le Yesu gbɔ le zã si me wofia eyome mɔ helée la me? (Luka 22:60-62; Mat. 26:31-35; Kor. I, 10:12)
- Xlẽ Luka 23:1-49.
Aleke Yesu wɔ nui esime wowɔ nu madzɔmadzɔ ɖe eŋuti, eye nukae míate ŋu asrɔ̃ tso esia me? (Luka 23:33, 34; Rom. 12:17-19; Pet. I, 2:23)
- Xlẽ Yohanes 18:12-40.
Nukae nyatefe si wònye be togbɔ be amegbetɔ vɔvɔ̃ ɖe fu na Petro ɣeyiɣi vi aɖe hã la, egava zu apostolo vevi aɖe la ɖe fia? (Yoh. 18:25-27; Kor. I, 4:2; Pet. I, 3:14, 15; 5:8, 9)
- Xlẽ Yohanes 19:1-30.
Nukpɔsusu si da sɔ kae nɔ Yesu si le ŋutilãmenuwo ŋu? (Yoh. 2:1, 2, 9, 10; 19:23, 24; Mat. 6:31, 32; 8:20)
Aleke nya si Yesu gblɔ esime wònɔ kukum la nye aʋadziɖunya si fia be edo Yehowa fe dziɖulanyenye ɖe dzi? (Yoh. 16:33; 19:30; Pet. II, 3:14; Yoh. I, 5:4)
ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn